Կենսաբազմազանության վերարտադրությամբ պայմանավորված` արգելոցում կարող են փոխվել մարդկանց մուտքի ռեժիմները, ինչը չի կարելի ասել արգելավայրի պարագայում։ Իսկ ահա ազգային պարկում մասնագետներն առայժմ պետք է գոտիավորեն տարածքը, որը կազմում է շուրջ 68 հազ. հեկտար։ ՙԿանաչ Արցախ կենսոլորտային համալիր՚ կազմակերպության տնօրենը փաստում է, որ բնապահպանական խնդիրները հաճախ բախվում են սոցիալական հարցերի։ Կենսաբանական գիտությունների դոկտորը դա կապում է հանրության՝ տեղեկատվության և էկոլոգիական դաստիարակության պակասով, մինդեռ, օրինակ, ազգային պարկի ստեղծման գաղափարով առաջինը պետք է շահագրգռված լինեն մերձակա համայնքների բնակիչները։ Գոտիավորելուց հետո ՙԿաչաղակաբերդի ազգային պարկ՚-ում ստեղծվելու են հանգստյան գոտիներ, որոնք կհավակնեն դառնալ պահանջված զբոսաշրջավայրեր: Առաջիկայում այստեղ կունենանք էկոտուրիզմի պայմաններ, ռեկրեացիոն համակարգ։ Սրանով առաջինը կշահեն ազգային պարկին մոտ ապրող բնակիչները: